Granville

Granville (distaget LFE: [ɡʁɑ̃vil] e galleg standart ha [ɡʁɑɔ̃vil] er vro) a zo ur gumun eus departamant ar Manche e Bro-C'hall. Pennlec'h Kanton Granville eo. Ur porzh mor eo hag a sko war bae Menez-Mikael-ar-Mor hag ar c'hentañ porzh kregina eo er Frañs. Inizi Kalzenez a zo meret gant ar gumun. Douaroniezh War lez bae Menez-Mikael-ar-Mor emañ Granville. Ar Boscq a ya da gavet Mor Breizh e Granville. Istor XVIIIvet kantved Dispac'h Gall Krouet e voe ar gumun e 1790 diwar ar barrez katolik. Lakaet e voe da benn Kanton Granville hag e Distrig Avranches. Lakaet e voe en Arondisamant Avranches e 1800 . XIXvet kantved XXvet kantved Eil brezel-bed Erruout a reas an Alamaned e Granville d'ar 17 a viz Even 1940. Emgann Normandi, 1944: 28 den nann-soudard a varvas e Granville abalamour d'ar brezel, unan e miz Mae, daou warn-ugent e miz Even, an holl re-mañ a voe lazhet gant bombezadegoù ar Re Gevredet adalek ar 6 betek an 20, tri e miz Gouere hag unan e miz Du; unan anezhe, Joseph Courtes e anv, a oa bet ganet e Kerbêr-Kilbignon. Taget e voe Granville gant ur c'homando alaman deut eus Jerzenez d'an 9 a viz Meurzh 1945. Monumantoù ha traoù heverk An arouezva Savadurioù kristen Iliz katolik Notre-Dame-du-Cap-Lihou, luc'hskeudennoù. Iliz katolik Sant Paol, luc'hskeudennoù. Iliz katolik Sant Nikolaz, luc'hskeudenn. An templ protestant, luc'hskeudenn. Chapel Notre-Dame-des-Victoires pe Sant Loeiz e Kalzenez, luc'hskeudennoù. Bez ar C'hommonwealth e bered Granville (St Paul) Communal Cemetery Leviour e oa er 268vet Skwadrenn eus ar Royal Canadian Air Force. E nijerez a gouezhas e donvor Granville d'an 30 a viz Gouere 1943 e-pad an Eil brezel-bed. Armerzh Ur porzh-mor eo Granville, troet war ar pesketa hag an douristelezh. Dezougen Emdroadur ar boblañs 1962-2012 Melestradurezh Tud Thomas de Scales (war-dro 1400-1460), diazezer ar wikadell. John Granville (1628-1701), kont kentañ Bath. George Granville (1666-1735), baron kentañ Lansdowne, barzh ha politikour. John Carteret (1690–1763), eil kont Granville, den a stad. Honoré de Balzac (1799-1850), skrivagner gall, a dremenas eno e 1829. Stendhal ha Victor Hugo a reas kement-se ivez. Émile Guépratte (1856-1939), besamiral gall, kroaz veur al Lejion a enor Bro-C'hall. Maurice Denis (1870-1943), livour hag engraver. Christian Dior (1905-1957), kemener. Fernand Jacq (1908-1941), medisin breizhat, rezistant, ganet e Granville Jacques Gamblin (1957- ), aktour. Christophe Auguin (1959- ), mordeer. Gevelliñ Rivière-du-Loup (Kebek) abaoe 1984 Uummannaq (Greunland) Notennoù ha daveoù Liammoù diavaez (fr)Lec'hienn ti-kêr Granville